สรรเพชญ์ คุณากร

สรรเพชญ์ คุณากร (เกิด 2 มีนาคม พ.ศ. 2543) ชื่อเล่น เอม เป็นนักแสดงและนายแบบชาวไทย สังกัดสถานีวิทยุโทรทัศน์ไทยทีวีสีช่อง 3

ประวัติ 
สรรเพชญ์ คุณากร ชื่อเล่น เอม เกิดเมื่อวันพฤหัสบดีที่ 2 มีนาคม พ.ศ. 2543 เป็นบุตรชายเพียงคนเดียวของสัญญา คุณากร จบการศึกษาระดับมัธยมศึกษาจาก โรงเรียนนานาชาติไอเอสบี ปัจจุบันกำลังศึกษาระดับปริญญาตรีที่ Layola Marymount University มลรัฐแคลิฟอร์เนียโดยมีกำหนดจบการศึกษาในเดือนพฤษภาคม

เข้าสู่วงการ 
หลังจากเดินทางกลับมาถึงประเทศไทย เอมได้เข้ามาเซ็นสัญญาเป็นนักแสดงในสังกัดช่อง 3 เอชดี เมื่อปี พ.ศ. 2564 ต่อมาเอมผ่านการแคสติ้งให้รับบท พันตรีนายแพทย์ หม่อมหลวงฉัตรเกล้า จุฑาเทพ ณ อยุธยา พระเอกจากละครเรื่องขวัญฤทัยในซีรีส์ ดวงใจเทวพรหม แต่ในเวลาต่อมาเอมได้ขอถอนตัวไปด้วยเหตุผลด้านการศึกษา ทำให้ทางช่องต้องดึงพระเอกอีกคนหนึ่งของช่องอย่าง ไมกี้-ปณิธาน พลัดเต้ มารับบทแทน

ก่อนจะเซ็นสัญญากับทาง ช่อง 3 นั้น เอม สรรเพชญ์ เคยถ่ายแบบและให้สัมภาษณ์กับ นิตยสารแพรว และเคยชกมวย MMA ในรายการ Ignite Warrior Championship เมื่อปี พ.ศ. 2561 นอกจากนี้ช่วงฝึกงานเคยทำงานเป็น เด็กยกกระเป๋า และ พนักงานต้อนรับแขก ที่โรงแรมหรู รวมถึงเคยฝึกงานที่ สายการบินแอร์เอเชีย

ต่อมาในปี พ.ศ. 2566 เอมได้ถ่ายแบบชุดแต่งงานให้กับนิตยสาร Bride คู่กับนักแสดงรุ่นพี่คือ วิว-วรรณรท สนธิไชย

อ้างอิง 

นักแสดงชายชาวไทย